**Международна научна конференция**

СОЦИАЛНИТЕ НАУКИ ПРЕД ПРЕДИЗВИКАТЕЛСТВАТА НА ПРОМЕНЯЩИЯ СЕ СВЯТ, Докторански четения и Изложба в галерия „Алма Матер“

Ръководител гл. ас. д-р Жана Борисова Дамянова-Асса

#### Основната цел на научният проект „Международна научна конференция СОЦИАЛНИТЕ НАУКИ ПРЕД ПРЕДИЗВИКАТЕЛСТВАТА НА ПРОМЕНЯЩИЯ СЕ СВЯТ, Докторански четения и Изложба в галерия „Алма Матер““ беше организирането и провеждането на конференция, посветена на 80-тия юбилей на проф. дфн Ивайло Знеполски. Конференцията бе концептуализирана не просто като тържествено събитие, което отдава почит към делото на един български учен и общественик, а като платформа за критическа рефлексия върху актуалните процеси в обществото в световен мащаб. Така тя се превърна в ателие за споделяне на нови подходи, разработване на нови проблематики и въвежданото на иновативни изследователски стратегии. В нея участваха не само изтъкнати български учени, но и големи международни изследователи като проф. Мишел Виевиорка, директор на Дома на науките за човека (Париж) и проф. Жак Рьовел, президент на Висшето училище за социални науки (Париж). Текстовете от докладите ще бъдат издадени като книжно тяло на български език в сътрудничество с Дом на науките за човека и обществото (София),а на френски и английски език в реферираното научно списание Divinatio.